india won by 124 runs
పాకిస్థాన్‌ని మట్టికరిపించిన భారత్
పాకిస్థాన్ ఛేదన ఆరంభించగానే రెండు సార్లు వర్షం రావడంతో చివరికి అంపైర్లు లక్ష్యాన్ని 41 ఓవర్లలో 225
TNN | Updated:
Jun 5, 2017, 12:01AM IST
ఛాంపియన్స్ ట్రోఫీలో చిరకాల ప్రత్యర్థి పాకిస్థాన్&zwnj;ని మట్టికరిపించి భారత్ విజయ ఢంకా మోగించింది. ఎడ్జ్&zwnj;బాస్టన్ వేదికగా ఆదివారం జరిగిన మ్యాచ్&zwnj;లో భారత్ 124 పరుగుల తేడాతో అలవోక విజయాన్ని అందుకుని టోర్నీలో బోణి కొట్టింది. ఓపెనర్ రోహిత్ శర్మ (91: 119 బంతుల్లో 7x4, 2x6), కెప్టెన్ విరాట్ కోహ్లి (81 నాటౌట్: 68 బంతుల్లో 6x4, 3x6) నిలకడగా ఆడటంతో తొలుత బ్యాటింగ్ చేసిన భారత్.. వర్షం కారణంగా కుదించిన 48 ఓవర్ల&zwnj;లో 3 వికెట్ల నష్టానికి 319 పరుగులు చేసింది.
అనంతరం పాకిస్థాన్ ఛేదన ఆరంభించగానే రెండు సార్లు వర్షం రావడంతో చివరికి అంపైర్లు లక్ష్యాన్ని 41 ఓవర్లలో 289 పరుగులకు కుదించారు. ఓపెనర్ అజహర్ అలీ (50: 65 బంతుల్లో 6x4) అర్ధశతకం బాదినా.. టాప్ ఆర్డర్ ఘోరంగా విఫలమవడంతో పాక్ చివరికి 33.4 ఓవర్లలో 164 పరుగులకు కుప్పకూలిపోయింది. భారత బౌలర్లలో ఉమేశ్ యాదవ్ 3 వికెట్లు తీయగా.. హార్దిక్ పాండ్య, రవీంద్ర జడేజా చెరో రెండు వికెట్లు, భువనేశ్వర్ ఒక వికెట్ తీశాడు.